#### **PEDAGÓGIAI NAPLÓ**

#### **Pedagógiai napló**: Lapokból összeállított, fokozatosan bővülő, újabb lapokkal kiegészülő munkafüzet, amelyben a hallgató az egyéni gyakorlaton szerzett és írásban rögzített tapasztalatait, megfigyeléseit, valamint a csoportos gyakorlati feladatait gyűjti össze.

A Pedagógiai naplóját (Munkafüzetét) az egyéni gyakorlata után bemutatja a mentorának és a gyakorlatvezetőnek. A félév végén a mentor és a gyakorlatvezető a csoportos gyakorlati feladatokkal kiegészített pedagógiai naplót újból ellenőrzi, és értékeli a hallgató munkáját.

**Egyéni és csoportos óvodai gyakorlat I.**

**A PEDAGÓGIAI NAPLÓ TARTALMA**

# Egyéni célok és tanulságok

A gyakorlat megkezdésekor: *Mit várok az óvodai gyakorlattól?*

*Mit tudok és mit szeretnék megtanulni ebben a félévben?*

A félév utolsó napján: *Mit tanultam ebben a félévben?*

#### **EGYÉNI GYAKORLAT dokumentálása**

#### **Általános feljegyzések az óvodáról és a gyermekcsoportról**

#### **Az óvoda és a csoport bemutatása**

A gyakorlat helye:

* az óvoda címe
* az óvodavezető neve
* a mentor óvodapedagógus neve

Az óvoda bemutatása (az óvoda helyi nevelési programja alapján)

* a gyermeklétszám, csoportok száma
* személyi feltételek, tárgyi feltételrendszer

Az adott gyermekcsoport főbb adatai (a csoportnapló alapján)

* a csoport névsora, jele
* heti rend
* napirend
* Készítse el méretarányosan a csoportszoba felülnézeti rajzát. Határolja körbe a játéktereket és nevezze meg azokat. A pihenőhelyeket, „kuckókat” is jelölje be. Röviden, írja le, mit játszanak a megjelölt helyen a gyerekek.
* Vázolja fel az óvoda udvarának térképét! Amennyiben az udvaron kívül más kinti játéktér (terasz, belső udvar stb.) is van, azt is rajzolja le. Jelölje meg rajta, hogy a hospitálás hetében mi volt gyerekek kedvenc tartózkodási helye.
* Milyen játékeszközök vannak a csoportszobában? Készítse el a játékszerek leltárát.  
  Választható feladat: a) a játékszerek csoportosítása adott szempont alapján (pl.: kedveltség foka, korosztály…), b) azoknak a játékszereknek a listája, amivel a megfigyelt időszakban, de legalább 1-2 hétig, nem játszanak a gyerekek.
* Válasszon ki egy játékeszközt és készítsen róla rövid pedagógiai szempontú elemzést.
* Mutassa be, melyik játékeszköz vagy eszközök ösztönözték a gyerekeket a leginkább kreatív tevékenységre?
* Készítsen[[1]](#endnote-2)leltárt a csoportszobában elhelyezett mese és verseskönyvekből. Jegyezze fel, melyik könyvet vették elő a gyerekek a héten?

###### **Egyéb tevékenység**

* Jegyezzen fel egy, a héten látott irányított tevékenységet (foglalkozást). Írja le a vázlatosan a menetét. Hogyan készült elő az óvodapedagógus a foglalkozásra? Milyen volt a gyerekek részvétele, hangulata a foglalkozás során? Milyen jelei voltak annak, hogy a gyerekek jól érezték magukat? (kb. 1 oldal)
* Sorolja fel azokat az énekeket, mondókákat, verseket, amelyeket a héten mondogattak a gyerekek.

1. **Kapcsolatok kialakítása**

* Ismerkedés a gyerekekkel (kb. 1 oldal).

Jegyezze fel, kik voltak azok a gyerekek, akik maguktól közeledtek Önhöz. Milyen módon tették? (Beszélgetést kezdeményeztek, közelébe ültek, mutattak valamit…) Kik azok, akikhez eddig még nem tudott közelebb kerülni? Volt-e olyan gyerek, aki esetleg visszautasította a közeledését?

* Két beszélgetés (mindkettőről vezessen kb. ½-1oldalnyi, időponttal is ellátott feljegyzést)  
  1) Figyelje meg és írja le egy, az óvodapedagógus és egy gyermek közötti kétszemélyes beszélgetést.   
  2) Beszélgessen egy gyermekkel, majd utána írja le a kérdéseket és a gyermek válaszát is. A végén egy-két mondatban jegyezze le, hogy viszonyult a gyermek a beszélgetéshez (pl.: közlékeny volt, nyitott és barátkozó vagy éppen ellenkezőleg elhúzódott, nehezen válaszolt a kérdésekre).

#### **Megfigyelések** – lehetőleg a történésekkel egyidejűleg, de legalább azon a napon készüljenek

* *Egyéni gyakorlat* folyamán naponta rögzítse a legfontosabb eseményeket és személyes benyomásait. (Mivel minden napról készül feljegyzés, összesen 4-5, kb. egy-egy oldalas megfigyelése lesz a hét végére.)
* *Melléklet*: csatolhat a naplója végére egy nagyméretű borítékot, amelybe gyerekmunkát, vagy olyan, a csoport életével kapcsolatos dokumentációt helyezhet el, amelyet szeretne emlékeztetőül megőrizni.

# A heti gyakorlat összegzése és felkészülés az elemzésre

* *Mit tanultam a héten*?
* A hospitálása befejeztével soroljon fel legalább 3, játékkal kapcsolatos dolgot, amelyet a héten látott, hallott, tapasztalt (pl. egy gyerek játéktevékenysége, az óvodapedagógus munkájának egy eleme…)
* *Az elemzés menete*, a heti munka összegzése a feladatok megnevezésével és értékelés.

#### **Szubjektív összefoglaló a hétről**

Az egyéni gyakorlat befejeztével az alábbi szempontok alapján gondolja végig az óvodai tapasztalatait:

*Mi volt a legnagyobb örömöm a héten?*

*Mi jelentett a legnagyobb problémát nekem?*

*Mi volt a legnagyobb újdonság számomra a héten?*

## **CSOPORTOS GYAKORLAT dokumentumai:**

Hospitálási feljegyzések (naplók).

Tevékenység (foglalkozás) tervezetek, vázlatok

1. [↑](#endnote-ref-2)